Document ID: 32005R1454

NÕUKOGU MÄÄRUS (EÜ) nr 1454/2005,
2. september 2005,
millega muudetakse määruse (EÜ) nr 2042/2000, millega kehtestatakse Jaapanist pärinevate telekaamerasüsteemide impordi suhtes lõplik dumpinguvastane tollimaks, lisa
EUROOPA LIIDU NÕUKOGU,
võttes arvesse Euroopa Ühenduse asutamislepingut,
võttes arvesse nõukogu 22. detsembri 1995. aasta määrust (EÜ) nr 384/96 kaitse kohta dumpinguhinnaga impordi eest riikidest, mis ei ole Euroopa Ühenduse liikmed (1) (“algmäärus”),
võttes arvesse komisjoni ettepanekut, mis on esitatud pärast konsulteerimist nõuandekomiteega,
ning arvestades järgmist:
A. VARASEMAD MENETLUSED
(1)
Nõukogu kehtestas määrusega (EÜ) nr 1015/94 (2) Jaapanist pärinevate telekaamerasüsteemide impordi suhtes lõpliku dumpinguvastase tollimaksu.
(2)
Määruse (EÜ) nr 1015/94 artikli 1 lõike 3 punktis e jättis nõukogu dumpinguvastase tollimaksu kohaldamisalast spetsiaalselt välja kõnealuse määruse lisas (edaspidi “lisa”) loetletud erialaseks kasutamiseks mõeldud kõrgekvaliteedilised kaamerasüsteemid, mis oma tehniliste omaduste poolest kuuluvad määruse (EÜ) nr 1015/94 artikli 1 lõikes 2 esitatud tootemääratluse alla, kuid mida ei saa käsitada telekaamerasüsteemidena.
(3)
Nõukogu muutis 1995. aasta oktoobris määrusega (EÜ) nr 2474/95 (3) määrust (EÜ) nr 1015/94 eelkõige samasuguse toote määratluse osas ning erialaseks kasutamiseks mõeldud kaamerasüsteemide teatavate mudelite osas, mis vabastati selgesõnaliselt lõplikust dumpinguvastasest tollimaksust.
(4)
Nõukogu muutis 1997. aasta oktoobris määrusega (EÜ) nr 1952/97 (4) kahe asjaomase ettevõtte, nimelt Sony Corporation ja Ikegami Tsushinki Co. Ltd suhtes kohaldatava lõpliku dumpinguvastase tollimaksu määrasid vastavalt algmääruse artiklile 12. Peale selle jättis nõukogu dumpinguvastase tollimaksu kohaldamisalast spetsiaalselt välja teatavad uued erialaseks kasutamiseks mõeldud kaamerasüsteemid lisades need lisasse.
(5)
1999. aasta jaanuaris ja 2000. aasta jaanuaris muutis nõukogu määrustega (EÜ) nr 193/1999 (5) ja (EÜ) nr 176/2000 (6) määrust (EÜ) nr 1015/94 lisades lisasse teatavad erialaseks kasutamiseks mõeldud kaamerasüsteemide ajakohastatud mudelid ja jättes need seega välja lõpliku dumpinguvastase tollimaksu kohaldamisalast.
(6)
2000. aasta septembris kinnitas nõukogu määrusega (EÜ) nr 2042/2000 (7) lõplikud dumpinguvastased tollimaksud, mis kehtestati määrusega (EÜ) nr 1015/94 vastavalt algmääruse artikli 11 lõikele 2.
(7)
2001. aasta jaanuaris ja 2001. aasta mais muutis nõukogu määrustega (EÜ) nr 198/2001 (8) ja (EÜ) nr 951/2001 (9) määrust (EÜ) nr 2042/2000 lisades teatavad erialaseks kasutamiseks mõeldud kaamerasüsteemide ajakohastatud mudelid määruse (EÜ) nr 2042/2000 lisasse ja jättes need seega lõpliku dumpinguvastase tollimaksu kohaldamisalast välja.
(8)
2001. aasta septembris kinnitas nõukogu määrusega (EÜ) nr 1900/2001 (10) pärast vastavalt algmääruse artikli 11 lõikele 3 toimunud vahepealset läbivaatamist määrusega (EÜ) nr 2042/2000 kehtestatud lõpliku dumpinguvastase tollimaksu taseme eksportivalt tootjalt Hitachi Denshi Ltd pärinevate telekaamerasüsteemide impordi suhtes.
(9)
2002. aasta septembris ja 2004. aasta aprillis muutis nõukogu määrustega (EÜ) nr 1696/2002 (11) ja (EÜ) nr 825/2004 (12) määrust (EÜ) nr 2042/2000 lisades teatavad erialaseks kasutamiseks mõeldud kaamerasüsteemide ajakohastatud mudelid määruse (EÜ) nr 2042/2000 lisasse ja jättes need seega lõpliku dumpinguvastase tollimaksu kohaldamisalast välja.
(10)
2005. aasta jaanuaris muutis nõukogu määrusega (EÜ) nr 84/2005 määrust (EÜ) nr 2042/2000 lisades kaks erialaseks kasutamiseks mõeldud kaamerasüsteemide mudelit määruse (EÜ) nr 2042/2000 lisasse ja jättes need seega lõpliku dumpinguvastase tollimaksu kohaldamisalast välja.
B. ERIALASEKS KASUTAMISEKS MÕELDUD KAAMERASÜSTEEMIDE UUTE MUDELITE UURIMINE
1. Menetlus
(11)
Kolm eksportivat Jaapani tootjat, nimelt Ikegami Tsushinki Co., Ltd (“Ikegami”), Hitachi Denshi (Europa) GmbH (“Hitachi”) ja Matsushita, teatasid komisjonile, et nad kavatsevad tuua ühenduse turule erialaseks kasutamiseks mõeldud kaamerasüsteemide uued mudelid ja taotlesid komisjonilt nende uute mudelite, sealhulgas nende tarvikute lisamist määruse (EÜ) nr 2042/2000 lisasse ning seega nende vabastamist dumpinguvastase tollimaksu kohaldamisest.
(12)
Komisjon teavitas sellest vastavalt ühenduse tootmisharu ja algatas uurimise, mis piirdus selle kindlaks määramisega, kas vaatlusalused tooted kuuluvad dumpinguvastase tollimaksu kohaldamisalasse ja kas määruse (EÜ) nr 2042/2000 rakenduslikku osa tuleks vastavalt muuta.
2. Uurimisalused mudelid
(13)
Tollimaksuvabastuse taotlused saadi asjakohaste tehniliste andmetega varustatud kaamerasüsteemide järgmiste mudelite kohta:
i)
Ikegami:
-
kaamerakered HC-500 ja HC-500 W;
ii)
Hitachi:
-
kaamerakere V-35,
-
kaamera juhtpult RU-Z35,
-
kaamera adapter CA-Z35,
-
kaamera adapter EA-Z35;
iii)
Matsushita:
-
kaamerakere AW-E860L.
Kõik mudelid esitati kehtivatest dumpinguvastastest meetmetest juba välja jäetud mudelite ajakohastatud versioonidena.
3. Järeldused
i) Kaamerakered HC-500 ja HC-500 W
(14)
Leiti et kaamerakered HC-500 ja HC-500 W vastavad määruse (EÜ) nr 2042/2000 artikli 1 lõike 2 punkti a tootekirjeldusele. Neid mudeleid kasutatakse peamiselt siiski erialasteks rakendusteks. Ühenduse tootmisharu väitis, et neid kaamerakeresid saab ühendatult vastava triaksiaalsüsteemi ja/või triaksiaaladapteriga kasutada teleülekannete otstarbel. Olemasoleva teabe ja eelnevate mudelite alusel leiti siiski, et kaamerakeresid HC-500 ja HC-500 W ei müüda ühenduse turul vastava triaksiaalsüsteemi või -adapteriga. Järelikult ei kasutata neid mudeleid ühenduse turul määruse (EÜ) nr 2042/2000 tähenduses teleülekandekaameratena. Seega järeldati ühenduse institutsiooni eelneva praktika kohaselt, et neid kaameraid tuleb pidada erialaseks kasutamiseks mõeldud kaamerasüsteemideks, mis vastavad määruse (EÜ) nr 2042/2000 artikli 1 lõike 3 punkti e määratlusele. Sellest tulenevalt tuleks need mudelid arvata kehtivate dumpinguvastaste meetmete kohaldamisalast välja ja lisada määruse (EÜ) nr 2042/2000 lisasse.
(15)
Vastavalt ühenduse institutsioonide väljakujunenud tavale tuleks kõnealused mudelid vabastada dumpinguvastasest tollimaksust alates kuupäevast, mil komisjoni talitused on asjakohase vabastamistaotluse kätte saanud. Seega tuleks kõik 28. oktoobril 2004. aastal või pärast seda imporditud järgmised kaamerad vabastada dumpinguvastasest tollimaksust:
Ikegami - kaamerakered HC-500 ja HC-500 W;
ii) Kaamerakere V-35, kaamera juhtpult RU-Z35 ja kaamera adapterid CA-Z35 ja EA-Z35
(16)
Leiti et kaamerakere V-35, tugijaam RU-Z35 ning adapterid CA-Z35 ja EA-Z35 vastavad määruse (EÜ) nr 2042/2000 artikli 1 lõike 2 punkti a tootekirjeldusele. Neid kasutatakse siiski peamiselt erialasteks rakendusteks ning neid ei müüda ühenduse turul koos vastavate triaksiaalsüsteemide või -adapteritega. Seega järeldati, et neid tuleb pidada erialaseks kasutamiseks mõeldud kaamerasüsteemiks, mis vastab määruse (EÜ) nr 2042/2000 artikli 1 lõike 3 punkti e määratlusele. Sellest tulenevalt tuleks see süsteem (kere, tugijaam ja adapterid) ja selle tarvikud arvata kehtivate dumpinguvastaste meetmete kohaldamisalast välja ja lisada määruse (EÜ) nr 2042/2000 lisasse.
(17)
Vastavalt ühenduse institutsioonide väljakujunenud tavale tuleks kõnealune telekaamerasüsteem vabastada dumpinguvastasest tollimaksust alates kuupäevast, mil komisjoni talitused on asjakohase vabastamistaotluse kätte saanud. Seega tuleks kõik 27. jaanuaril 2005. aastal või pärast seda imporditud järgmised kaamerad ja nende tarvikud vabastada dumpinguvastasest tollimaksust:
Hitachi - värvikaamerakere V-35,
kaamera juhtpult RU-Z35,
kaamera adapterid CA-Z35 ja EA-Z35;
iii) Kaamerakere AW-E860L
(18)
Leiti et kaamerakere AW-E860L on peaaegu identne oma eelkäija mudelitega, mis on juba loetletud määruse (EÜ) nr 2042/2000 lisas. Uus mudel oli vaid tehniline täiendus lähtuvalt ühenduse uutest keskkonnanõuetest. Seega järeldati, et see mudel tuleks arvata kehtivate dumpinguvastaste meetmete kohaldamisalast välja.
(19)
Vastavalt ühenduse institutsioonide väljakujunenud tavale tuleks kõnealune telekaamerasüsteem vabastada dumpinguvastasest tollimaksust alates kuupäevast, mil komisjoni talitused on asjakohase vabastamistaotluse kätte saanud. Seega tuleks kõik 10. mail 2005. aastal või pärast seda imporditud järgmised kaamerad vabastada dumpinguvastasest tollimaksust:
Matsushita - kaamerakere AW-E860L.
4. Huvitatud poolte teavitamine ja järeldused
(20)
Komisjon teavitas ühenduse tootmisharu ja telekaamerasüsteemide eksportijaid tehtud järeldustest ning andis neile võimaluse oma seisukohtade esitamiseks. Ükski pool ei esitanud komisjoni järelduste kohta vastuväiteid.
(21)
Eeltoodu põhjal tuleks määrust (EÜ) nr 2042/2000 vastavalt muuta,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 2042/2000 lisa asendatakse käesoleva määruse lisaga.
Artikkel 2
1. Käesolev määrus jõustub järgmisel päeval pärast selle avaldamist Euroopa Liidu Teatajas.
2. Käesolevat määrust kohaldatakse järgmiste eksportivate tootjate valmistatud ja ühendusse eksporditud mudelite impordi suhtes:
a)
Ikegami Tsushinki Co., Ltd, alates 28. oktoobrist 2004:
-
kaamerakere HC-500,
-
kaamerakere HC-500 W.
b)
Hitachi Denshi (Europa) GmbH, alates 27. jaanuarist 2005:
-
kaamerakere V-35,
-
kaamera juhtpult RU-Z35,
-
kaamera adapter CA-Z35,
-
kaamera adapter EA-Z35.
c)
Matsushita, alates 10. maist 2005:
-
kaamerakere AW-E860L.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 2. september 2005

Labels: 12
3
4
18